Dulmigaas ayaa waxa uu sababay in ay degi weyso xaaladdii koonfurta Soomaaliya, waxaa laysku qabsaday beelo beelo, waxaa iigu yaab badnaa guri ay degaanaayeen dad rayid ah oo ay isku hayb ahaayeen Max’ed Siyaad in ay u soo dhaceen kooxo dabley ah kadibna ay halkaasi ku dileen Odeygii iyo Labo carruur ah oo uu dhalay, isla markaana gurigiina markiiba la fiiqday iyadoo loogu soo Gambanaya arrimo qabiil, hase yeeshee dadkii ku soo baxay arrintaasi ayaa u qaybsamay labo qaybood, kuwo yiri “Arrintaani waa dulmi, dib ayuuna xaqiisu ka dilaaci doonaa”, iyo kuwo yiri “Raggu way saxsanaayeen”, Runtii aad ayaan uga murugooday, hase yeeshee in yar kadib Gurigii aan dageneyn ayaa nalagu soo weeraray, waxaana naloogu Marmarsiyoonayey arrimo Qabiil, wax yar kadib waxaa gurigii aan deganeyn loogu dhaqaaqay fiiqasho, waana ka cararnay, waxaana noo sii muuqaneysay Gurigii horey loo fiiqday ee Deriskeena ahaa iyo Gurigeenii oo isku ekaaday.
